Yolande Korkie pleit vir haar man | Maroela Media
Yolande Korkie, die vrou van Pierre Korkie wat deur Al-Kaïda in Jemen gyselaar gehou word, het Donderdag sy vrylating bepleit.
Yolande het Donderdag 'n verklaring aan verslaggewers in Johannesburg voorgehou. "Al-Kaïda, baie dankie dat julle my vrygelaat het en my aan my kinders teruggegee het. Dankie dat julle ons met goedhartigheid en respek hanteer het en medisyne vir my man gebring het," het Yolande gesê. "Ek versoek dat julle my man sal vrylaat."
Yolande moes saggies praat weens 'n keelinfeksie wat sy opgedoen het.
Die ontvoerders het verlede Vrydag 'n losprys van $3 miljoen (ongeveer R32.5 miljoen) binne agt dae geëis vir Pierre se vrylating.
"Onderhandelinge verloop nie goed nie," het dr. Imtiaz Sooliman, hoof van die Gift of the Givers, gesê. Dié humanitêre organisasie het verlede week Yolande se vrylating bewerkstellig. Anas al-Hamati, die organisasie se kantoorbestuurder in Jemen, het Maandagaand persoonlik met die ontvoerders begin onderhandel.
Die egpaar is in Mei in Taiz ontvoer.
Video: Miley Cyrus-liedjie kry 'n Afrikaanse baadjie
Yemen is geen plek vir n westerling nie. Die mense leef nog in stamverband (klans) en is na my mening baar en veragtelik. Elke hoofman wil sy eie kitaar slaan en as hy nie sy sin kry nie neem hy gyselaars en stel dan sy eis.